**Mesto Vrútky**

  Predkladacia správa

*Určené: na zasadnutie Mestskej rady vo Vrútkach dňa .................2020 a Mestského zastupiteľstva vo Vrútkach dňa 25.08.2020.*

**Názov materiálu: Nakladanie s majetkom mesta – odpustenie nájmu v zmysle zákona č. 71/2013 Z.z o poskytovaní dotácií a Zásad hospodárenia a nakladania s majetkom mesta Vrútky č. 3/2018 čl. 4**

**Materiál obsahuje:** - predkladacia správa

 - dôvodová správa

 ***Návrh na* uznesenie :**

**Mestské zastupiteľstvo vo Vrútkach**

1. **p r e r o k o v a l o**návrh Mestského úradu vo Vrútkach o možných variantoch riešenia odpustenia nájmu v prevádzkach, ktoré boli v dôsledku mimoriadnych opatrení v súvislosti so šírením nebezpečnej nákazlivej choroby COVID – 19 zatvorené.
2. **s c h v a ľ u j e odpustenie nájmu** vo výške 50% z celkového nájomného nájomcom, ktorí majú ku dňu 12.3.2020 platnú nájomnú zmluvu s mestom Vrútky a spĺňajú podmienky na úhradu nájomného za obdobie sťaženého užívania v zmysle § 13c zákona č. 71/2013 Z.z. o poskytovaní dotácií a v priebehu uzavretia prevádzky v dôsledku mimoriadnych opatrení v súvislosti so šírením nebezpečnej nákazlivej choroby COVID – 19 požiadali o zníženie, príp. odpustenie nájmu prenajímateľa – Mesto Vrútky.

**Stanovisko komisie finančnej, správy majetku, výstavby, územného rozvoja a životného prostredia** odporúča schváliť odpustenie nájmu vo výške 50% z celkového nájomného firme M-Falcon, spol. s r. o. so sídlom Nadi Hejnej 2, Martin IČO: 31637591.

**Spracoval a predkladá: JUDr. Ing. J. Rišianová,** vedúca odboru služieb

Vo Vrútkach, 29.06.2020

 ................................................... podpis predkladateľa

**Dôvodová správa**

Mestský úrad vo Vrútkach obdržal v priebehu mesiacov marec – máj 2020 žiadosti o odpustenie nájmov z dôvodu uzatvorenia prevádzok – ako mimoriadne opatrenie, ktoré bolo v súvislosti so šírením nebezpečnej nákazlivej ľudskej choroby COVID – 19. Žiadosti podali nájomcovia: M-FALCON, spol. s r.o., VYVOND, s.r.o, A. Bučíková – ANEPS – Centrum nepočujúcich a Maroš Sedlačko, s ktorými má mesto Vrútky uzatvorené platné nájomné zmluvy na dobu neurčitú. Vzhľadom na medializované informácie MsÚ očakával prijatie zákona, ktorým by sa uvedená situácia riešila. Národná rada SR prijala s účinnosťou od 17.6.2020 zákon č. 155/2020, ktorý dopĺňa zákon č. 71/2013 Z.z. o poskytovaní dotácií v pôsobnosti Ministerstva hospodárstva SR v znení neskorších predpisov.

 Na základe prijatého zákona, ktorý pomáha riešiť ťažkú situáciu podnikateľov, ktorý museli uzatvoriť prevádzky, je možné požiadať MH SR o dotáciu na úhradu nájomného za obdobie sťaženého užívania. Podmienkami získania dotácie sú:

* prenajímateľ sa vzdá časti svojho príjmu z nájmu za obdobie, počas ktorého bola prevádzka nájomcu opatreniami orgánov štátnej správy uzavretá, alebo podstatne obmedzená zákazom prítomnosti verejnosti v prevádzke,
* vzájomná dohoda prenajímateľa a nájomcu o predložení žiadosti o dotáciu. Žiadosť podáva prenajímateľ v mene nájomcu na vlastný účet prenajímateľa a musí byť podpísaná oboma stranami kvalifikovaným elektronickým podpisom,
* nájomca môže byť len fyzická osoba podnikateľ, právnická osoba podnikateľ aj nepodnikateľ,
* predmetom nájmu je miestnosť, alebo trhové miesto,
* nájomná zmluva musí byť účinná najneskôr k 1.2.2020,
* obdobie pre účely dotácie je obdobím, kedy bolo znemožnené užívanie predmetu nájmu, t.j. od prijatého opatrenia štátnym orgánom do zrušenia opatrenia,
* výška dotácie je vo výške poskytnutej zľavy z nájomného na základe dohody medzi prenajímateľom a nájomcom najviac 50% nájomného za obdobie sťaženého užívania,
* nájomca musí mať aktívnu elektronickú schránku cez portál slovensko.sk.

Po vyhodnotení všetkých hore uvedených podmienok spĺňa kritériá na požiadanie o dotáciu cez Ministerstvo hospodárstva SR nájomca M-Falcon, spol. s r.o., zastúpený konateľom Jánom Maťovčíkom, sídlo Ul. Nadi Hejnej 2, Martin, IČO: 31637591

|  |  |  |  |  |
| --- | --- | --- | --- | --- |
| ***Firma*** | ***Mesačný nájom*** | ***Doba sťaženého užívania*** | ***Odpustenie nájmu 20%*** | ***Odpustenie nájmu 50%*** |
| M-Falcon | 394,05 | 16.3.2020 - 20.5.2020 = 61 dní | **170,76** | **426,88** |

V zmysle Zásad hospodárenia a nakladania s majetkom Mesta Vrútky č. 3/2018 čl. 4 a čl. 27 o znížení nájmu rozhoduje ten orgán samosprávy, ktorý schvaľoval prenájom t.j. v tomto prípade Mestské zastupiteľstvo vo Vrútkach, preto uvedený materiál predkladáme na rokovanie MsZ.